રેસમાં સૌથી આગળ હાલ નાણા વિભાગના અધિક મુખ્ય સચિવ જે.એન.સિંગના નામની સાથે ગૃહ વિભાગના અધિક મુખ્ય સચિવ પી.કે.તનેજાનું નામ પણ ચર્ચામાં છે. દિલ્હી ડેપ્યુટેશન પર ગયેલા રાજ્યના અનેક અધિકારીઓ પણ મુખ્ય સચિવની રેસમાં હોવાની ચર્ચાએ જોર પકડ્યું છે. જોકે મોટાભાગના આઇએએસ અધિકારીઓ માની રહ્યાં છે કે ગુજરાતના નવા મુખ્ય સચિવની પસંદગી ગુજરાત સરકાર નહીં પણ સીએમઓમાં બેઠેલા ઉચ્ચ અધિકારી દ્વારા કરવામાં આવશે. તે જ નામ પર વડા પ્રધાનના કાર્યાલયથી મહોર મારવામાં આવશે. ઉલ્લેખનીય છે કે મુખ્ય સચિવની પસંદગી કરવાનો અધિકાર રાજ્ય સરકારને હોય છે. રાજ્ય સરકાર મુખ્ય સચિવના નામની ભલામણ કેન્દ્રમાં કરે છે અને પછી તેની જાહેરાત કરવામાં આવે છે.